SN3 Samyutta34 Pali-Devanagri

१३. झानसंयुत्तं(34)

१. समाधिमूलकसमापत्तिसुत्तं

६६२. सावत्थिनिदानं । ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समाधिकुसलो होति, न समाधिस्मिं समापत्तिकुसलो। इध पन, भिक्खवे, एकच्‍चो झायी समाधिस्मिं समापत्तिकुसलो होति, न समाधिस्मिं समाधिकुसलो। इध पन, भिक्खवे, एकच्‍चो झायी नेव समाधिस्मिं समाधिकुसलो होति, न च समाधिस्मिं समापत्तिकुसलो। इध पन, भिक्खवे, एकच्‍चो झायी समाधिस्मिं समाधिकुसलो च होति, समाधिस्मिं समापत्तिकुसलो च। तत्र, भिक्खवे, य्वायं झायी समाधिस्मिं समाधिकुसलो च होति समाधिस्मिं समापत्तिकुसलो च अयं इमेसं चतुन्‍नं झायीनं अग्गो च सेट्ठो च मोक्खो [पामोक्खो (स्या॰ कं॰) एवमुपरिपि] च उत्तमो च पवरो च। सेय्यथापि, भिक्खवे, गवा खीरं, खीरम्हा दधि, दधिम्हा नवनीतं, नवनीतम्हा सप्पि, सप्पिम्हा सप्पिमण्डो तत्र अग्गमक्खायति; एवमेव खो, भिक्खवे, य्वायं झायी समाधिस्मिं समाधिकुसलो च होति समाधिस्मिं समापत्तिकुसलो च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो चा’’ति। पठमं।

२. समाधिमूलकठितिसुत्तं

६६३. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समाधिकुसलो होति, न समाधिस्मिं ठितिकुसलो। इध पन, भिक्खवे, एकच्‍चो झायी समाधिस्मिं ठितिकुसलो होति, न समाधिस्मिं समाधिकुसलो। इध पन, भिक्खवे, एकच्‍चो झायी नेव समाधिस्मिं समाधिकुसलो होति, न च समाधिस्मिं ठितिकुसलो। इध पन, भिक्खवे, एकच्‍चो झायी समाधिस्मिं समाधिकुसलो च होति, समाधिस्मिं ठितिकुसलो च। तत्र, भिक्खवे, य्वायं झायी समाधिस्मिं समाधिकुसलो च होति समाधिस्मिं ठितिकुसलो च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं, खीरम्हा दधि, दधिम्हा नवनीतं, नवनीतम्हा सप्पि, सप्पिम्हा सप्पिमण्डो तत्र अग्गमक्खायति; एवमेव खो, भिक्खवे, य्वायं झायी समाधिस्मिं समाधिकुसलो च होति समाधिस्मिं ठितिकुसलो च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो चा’’ति। दुतियं।

३. समाधिमूलकवुट्ठानसुत्तं

६६४. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समाधिकुसलो होति, न समाधिस्मिं वुट्ठानकुसलो। इध पन, भिक्खवे, एकच्‍चो झायी समाधिस्मिं वुट्ठानकुसलो होति, न समाधिस्मिं समाधिकुसलो। इध पन, भिक्खवे, एकच्‍चो झायी नेव समाधिस्मिं समाधिकुसलो होति, न च समाधिस्मिं वुट्ठानकुसलो। इध पन, भिक्खवे, एकच्‍चो झायी समाधिस्मिं समाधिकुसलो च होति, समाधिस्मिं वुट्ठानकुसलो च। तत्र, भिक्खवे, य्वायं झायी समाधिस्मिं समाधिकुसलो च होति समाधिस्मिं वुट्ठानकुसलो च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं…पे॰… पवरो चा’’ति। ततियं।

४. समाधिमूलककल्‍लितसुत्तं

६६५. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समाधिकुसलो होति, न समाधिस्मिं कल्‍लितकुसलो। इध पन, भिक्खवे, एकच्‍चो झायी समाधिस्मिं कल्‍लितकुसलो होति, न समाधिस्मिं समाधिकुसलो। इध पन, भिक्खवे, एकच्‍चो झायी नेव समाधिस्मिं समाधिकुसलो होति, न च समाधिस्मिं कल्‍लितकुसलो। इध पन, भिक्खवे, एकच्‍चो झायी समाधिस्मिं समाधिकुसलो च होति, समाधिस्मिं कल्‍लितकुसलो च। तत्र, भिक्खवे, य्वायं झायी समाधिस्मिं समाधिकुसलो च होति समाधिस्मिं कल्‍लितकुसलो च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं…पे॰… पवरो चा’’ति। चतुत्थं।

५. समाधिमूलकआरम्मणसुत्तं

६६६. सावत्थिनिदानं । ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समाधिकुसलो होति, न समाधिस्मिं आरम्मणकुसलो। इध पन, भिक्खवे, एकच्‍चो झायी समाधिस्मिं आरम्मणकुसलो होति, न समाधिस्मिं समाधिकुसलो। इध पन, भिक्खवे, एकच्‍चो झायी नेव समाधिस्मिं समाधिकुसलो होति, न च समाधिस्मिं आरम्मणकुसलो। इध पन, भिक्खवे, एकच्‍चो झायी समाधिस्मिं समाधिकुसलो च होति, समाधिस्मिं आरम्मणकुसलो च। तत्र, भिक्खवे, य्वायं झायी समाधिस्मिं समाधिकुसलो च होति समाधिस्मिं आरम्मणकुसलो च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं…पे॰… पवरो चा’’ति। पञ्‍चमं।

६. समाधिमूलकगोचरसुत्तं

६६७. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समाधिकुसलो होति, न समाधिस्मिं गोचरकुसलो। इध पन, भिक्खवे, एकच्‍चो झायी समाधिस्मिं गोचरकुसलो होति, न समाधिस्मिं समाधिकुसलो। इध पन, भिक्खवे, एकच्‍चो झायी नेव समाधिस्मिं समाधिकुसलो होति, न च समाधिस्मिं गोचरकुसलो। इध पन, भिक्खवे, एकच्‍चो झायी समाधिस्मिं समाधिकुसलो च होति, समाधिस्मिं गोचरकुसलो च। तत्र, भिक्खवे, य्वायं झायी समाधिस्मिं समाधिकुसलो च होति समाधिस्मिं गोचरकुसलो च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं…पे॰… पवरो चा’’ति। छट्ठं।

७. समाधिमूलकअभिनीहारसुत्तं

६६८. सावत्थिनिदानं । ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समाधिकुसलो होति, न समाधिस्मिं अभिनीहारकुसलो। इध पन, भिक्खवे, एकच्‍चो झायी समाधिस्मिं अभिनीहारकुसलो होति, न समाधिस्मिं समाधिकुसलो। इध पन, भिक्खवे, एकच्‍चो झायी नेव समाधिस्मिं समाधिकुसलो होति, न च समाधिस्मिं अभिनीहारकुसलो । इध पन, भिक्खवे, एकच्‍चो झायी समाधिस्मिं समाधिकुसलो च होति, समाधिस्मिं अभिनीहारकुसलो च। तत्र, भिक्खवे, य्वायं झायी समाधिस्मिं समाधिकुसलो च होति समाधिस्मिं अभिनीहारकुसलो च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं…पे॰… पवरो चा’’ति। सत्तमं।

८. समाधिमूलकसक्‍कच्‍चकारीसुत्तं

६६९. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समाधिकुसलो होति, न समाधिस्मिं सक्‍कच्‍चकारी। इध पन, भिक्खवे, एकच्‍चो झायी समाधिस्मिं सक्‍कच्‍चकारी होति, न समाधिस्मिं समाधिकुसलो। इध पन, भिक्खवे, एकच्‍चो झायी नेव समाधिस्मिं समाधिकुसलो होति, न च समाधिस्मिं सक्‍कच्‍चकारी। इध पन, भिक्खवे, एकच्‍चो झायी समाधिस्मिं समाधिकुसलो च होति, समाधिस्मिं सक्‍कच्‍चकारी च। तत्र, भिक्खवे, य्वायं झायी समाधिस्मिं समाधिकुसलो च होति समाधिस्मिं सक्‍कच्‍चकारी च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं…पे॰… पवरो चा’’ति। अट्ठमं।

९. समाधिमूलकसातच्‍चकारीसुत्तं

६७०. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समाधिकुसलो होति, न समाधिस्मिं सातच्‍चकारी। इध पन, भिक्खवे, एकच्‍चो झायी समाधिस्मिं सातच्‍चकारी होति, न समाधिस्मिं समाधिकुसलो। इध पन, भिक्खवे, एकच्‍चो झायी नेव समाधिस्मिं समाधिकुसलो होति, न च समाधिस्मिं सातच्‍चकारी। इध पन, भिक्खवे, एकच्‍चो झायी समाधिस्मिं समाधिकुसलो च होति, समाधिस्मिं सातच्‍चकारी च। तत्र, भिक्खवे, य्वायं झायी समाधिस्मिं समाधिकुसलो च होति, समाधिस्मिं सातच्‍चकारी च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं…पे॰… पवरो चा’’ति। नवमं।

१०. समाधिमूलकसप्पायकारीसुत्तं

६७१. सावत्थिनिदानं । ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समाधिकुसलो होति, न समाधिस्मिं सप्पायकारी। इध पन, भिक्खवे, एकच्‍चो झायी समाधिस्मिं सप्पायकारी होति, न समाधिस्मिं समाधिकुसलो। इध पन, भिक्खवे, एकच्‍चो झायी नेव समाधिस्मिं समाधिकुसलो होति, न च समाधिस्मिं सप्पायकारी। इध पन, भिक्खवे, एकच्‍चो झायी समाधिस्मिं समाधिकुसलो च होति, समाधिस्मिं सप्पायकारी च। तत्र, भिक्खवे, य्वायं झायी समाधिस्मिं समाधिकुसलो च होति समाधिस्मिं सप्पायकारी च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं…पे॰… पवरो चा’’ति। दसमं। (समाधिमूलकं।)

११. समापत्तिमूलकठितिसुत्तं

६७२. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समापत्तिकुसलो होति, न समाधिस्मिं ठितिकुसलो। इध पन, भिक्खवे, एकच्‍चो झायी समाधिस्मिं ठितिकुसलो होति, न समाधिस्मिं समापत्तिकुसलो। इध पन, भिक्खवे, एकच्‍चो झायी नेव समाधिस्मिं समापत्तिकुसलो होति, न च समाधिस्मिं ठितिकुसलो। इध पन, भिक्खवे, एकच्‍चो झायी समाधिस्मिं समापत्तिकुसलो च होति, समाधिस्मिं ठितिकुसलो च। तत्र, भिक्खवे, य्वायं झायी समाधिस्मिं समापत्तिकुसलो च होति, समाधिस्मिं ठितिकुसलो च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं…पे॰… पवरो चा’’ति। एकादसमं।

१२. समापत्तिमूलकवुट्ठानसुत्तं

६७३. सावत्थिनिदानं । ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समापत्तिकुसलो होति, न समाधिस्मिं वुट्ठानकुसलो। इध पन, भिक्खवे, एकच्‍चो झायी समाधिस्मिं वुट्ठानकुसलो होति, न समाधिस्मिं समापत्तिकुसलो। इध पन, भिक्खवे, एकच्‍चो झायी नेव समाधिस्मिं समापत्तिकुसलो होति, न च समाधिस्मिं वुट्ठानकुसलो। इध पन, भिक्खवे, एकच्‍चो झायी समाधिस्मिं समापत्तिकुसलो च होति, समाधिस्मिं वुट्ठानकुसलो च। तत्र, भिक्खवे, य्वायं झायी …पे॰… पवरो चा’’ति। द्वादसमं।

१३. समापत्तिमूलककल्‍लितसुत्तं

६७४. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समापत्तिकुसलो होति, न समाधिस्मिं कल्‍लितकुसलो। इध पन, भिक्खवे, एकच्‍चो झायी समाधिस्मिं कल्‍लितकुसलो होति, न समाधिस्मिं समापत्तिकुसलो। इध पन, भिक्खवे, एकच्‍चो झायी नेव समाधिस्मिं समापत्तिकुसलो होति, न च समाधिस्मिं कल्‍लितकुसलो। इध पन, भिक्खवे, एकच्‍चो झायी समाधिस्मिं समापत्तिकुसलो च होति, समाधिस्मिं कल्‍लितकुसलो च। तत्र…पे॰… पवरो चा’’ति। तेरसमं।

१४. समापत्तिमूलकआरम्मणसुत्तं

६७५. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समापत्तिकुसलो होति, न समाधिस्मिं आरम्मणकुसलो। इध पन, भिक्खवे, एकच्‍चो झायी समाधिस्मिं आरम्मणकुसलो होति, न समाधिस्मिं समापत्तिकुसलो। इध पन, भिक्खवे, एकच्‍चो झायी नेव समाधिस्मिं समापत्तिकुसलो होति, न च समाधिस्मिं आरम्मणकुसलो। इध पन, भिक्खवे, एकच्‍चो झायी समाधिस्मिं समापत्तिकुसलो च होति, समाधिस्मिं आरम्मणकुसलो च। तत्र…पे॰… पवरो चा’’ति। चुद्दसमं।

१५. समापत्तिमूलकगोचरसुत्तं

६७६. सावत्थिनिदानं । ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समापत्तिकुसलो होति, न समाधिस्मिं गोचरकुसलो। इध पन, भिक्खवे, एकच्‍चो झायी समाधिस्मिं गोचरकुसलो होति, न समाधिस्मिं समापत्तिकुसलो। इध पन, भिक्खवे, एकच्‍चो झायी नेव समाधिस्मिं समापत्तिकुसलो होति, न च समाधिस्मिं गोचरकुसलो। इध पन, भिक्खवे, एकच्‍चो झायी समाधिस्मिं समापत्तिकुसलो च होति, समाधिस्मिं गोचरकुसलो च। तत्र…पे॰… पवरो चा’’ति। पन्‍नरसमं।

१६. समापत्तिमूलकअभिनीहारसुत्तं

६७७. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समापत्तिकुसलो होति, न समाधिस्मिं अभिनीहारकुसलो। इध पन, भिक्खवे, एकच्‍चो झायी समाधिस्मिं अभिनीहारकुसलो होति, न समाधिस्मिं समापत्तिकुसलो। इध पन, भिक्खवे, एकच्‍चो झायी नेव समाधिस्मिं समापत्तिकुसलो होति, न च समाधिस्मिं अभिनीहारकुसलो। इध पन, भिक्खवे, एकच्‍चो झायी समाधिस्मिं समापत्तिकुसलो च होति, समाधिस्मिं अभिनीहारकुसलो च। तत्र…पे॰… पवरो चा’’ति। सोळसमं।

१७. समापत्तिमूलकसक्‍कच्‍चसुत्तं

६७८. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समापत्तिकुसलो होति, न समाधिस्मिं सक्‍कच्‍चकारी। इध पन, भिक्खवे, एकच्‍चो झायी समाधिस्मिं सक्‍कच्‍चकारी होति, न समाधिस्मिं समापत्तिकुसलो। इध पन, भिक्खवे, एकच्‍चो झायी नेव समाधिस्मिं समापत्तिकुसलो होति, न च समाधिस्मिं सक्‍कच्‍चकारी। इध पन, भिक्खवे, एकच्‍चो झायी समाधिस्मिं समापत्तिकुसलो च होति, समाधिस्मिं सक्‍कच्‍चकारी च। तत्र…पे॰… पवरो चा’’ति। सत्तरसमं।

१८. समापत्तिमूलकसातच्‍चसुत्तं

६७९. सावत्थिनिदानं । ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समापत्तिकुसलो होति, न समाधिस्मिं सातच्‍चकारी। इध पन, भिक्खवे, एकच्‍चो झायी समाधिस्मिं सातच्‍चकारी होति, न समाधिस्मिं समापत्तिकुसलो। इध पन, भिक्खवे, एकच्‍चो झायी नेव समाधिस्मिं समापत्तिकुसलो होति, न च समाधिस्मिं सातच्‍चकारी। इध पन, भिक्खवे, एकच्‍चो झायी समाधिस्मिं समापत्तिकुसलो च होति, समाधिस्मिं सातच्‍चकारी च। तत्र…पे॰… पवरो चा’’ति। अट्ठारसमं।

१९. समापत्तिमूलकसप्पायकारीसुत्तं

६८०. सावत्थिनिदानं । ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं समापत्तिकुसलो होति, न समाधिस्मिं सप्पायकारी। इध पन, भिक्खवे, एकच्‍चो झायी समाधिस्मिं सप्पायकारी होति, न समाधिस्मिं समापत्तिकुसलो। इध पन, भिक्खवे, एकच्‍चो झायी नेव समाधिस्मिं समापत्तिकुसलो होति, न च समाधिस्मिं सप्पायकारी। इध पन, भिक्खवे, एकच्‍चो झायी समाधिस्मिं समापत्तिकुसलो च होति, समाधिस्मिं सप्पायकारी च। तत्र, भिक्खवे, य्वायं झायी समाधिस्मिं समापत्तिकुसलो च होति समाधिस्मिं सप्पायकारी च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं, खीरम्हा दधि, दधिम्हा नवनीतं, नवनीतम्हा सप्पि, सप्पिम्हा सप्पिमण्डो तत्र अग्गमक्खायति; एवमेव खो, भिक्खवे, य्वायं झायी समाधिस्मिं समापत्तिकुसलो च होति समाधिस्मिं सप्पायकारी च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो चा’’ति। एकूनवीसतिमं। (समापत्तिमूलकं।)

२०-२७. ठितिमूलकवुट्ठानसुत्तादिअट्ठकं

६८१-६८८. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं ठितिकुसलो होति, न समाधिस्मिं वुट्ठानकुसलो। इध पन, भिक्खवे, एकच्‍चो झायी समाधिस्मिं वुट्ठानकुसलो होति, न समाधिस्मिं ठितिकुसलो। इध पन, भिक्खवे, एकच्‍चो झायी नेव समाधिस्मिं ठितिकुसलो होति, न च समाधिस्मिं वुट्ठानकुसलो। इध पन, भिक्खवे, एकच्‍चो झायी समाधिस्मिं ठितिकुसलो च होति, समाधिस्मिं वुट्ठानकुसलो च। तत्र, भिक्खवे, य्वायं झायी…पे॰… उत्तमो च पवरो चा’’ति। वीसतिमं। (पुरिममूलकानि विय याव सत्तवीसतिमा ठितिमूलकसप्पायकारीसुत्ता अट्ठ सुत्तानि पूरेतब्बानि। ठितिमूलकं ।)

२८-३४. वुट्ठानमूलककल्‍लितसुत्तादिसत्तकं

६८९-६९५. सावत्थिनिदानं। ‘‘चत्तारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं वुट्ठानकुसलो होति, न समाधिस्मिं कल्‍लितकुसलो… समाधिस्मिं कल्‍लितकुसलो होति, न समाधिस्मिं वुट्ठानकुसलो… नेव समाधिस्मिं वुट्ठानकुसलो होति, न च समाधिस्मिं कल्‍लितकुसलो… समाधिस्मिं वुट्ठानकुसलो च होति समाधिस्मिं कल्‍लितकुसलो च। तत्र, भिक्खवे, य्वायं झायी…पे॰… उत्तमो च पवरो चा’’ति। अट्ठवीसतिमं। (पुरिममूलकानि विय याव चतुत्तिंसतिमा वुट्ठानमूलकसप्पायकारीसुत्ता सत्त सुत्तानि पूरेतब्बानि। वुट्ठानमूलकं।)

३५-४०. कल्‍लितमूलकआरम्मणसुत्तादिछक्‍कं

६९६-७०१. सावत्थिनिदानं … ‘‘समाधिस्मिं कल्‍लितकुसलो होति, न समाधिस्मिं आरम्मणकुसलो… समाधिस्मिं आरम्मणकुसलो होति, न समाधिस्मिं कल्‍लितकुसलो… नेव समाधिस्मिं कल्‍लितकुसलो होति, न च समाधिस्मिं आरम्मणकुसलो… समाधिस्मिं कल्‍लितकुसलो च होति, समाधिस्मिं आरम्मणकुसलो च। तत्र, भिक्खवे, य्वायं झायी…पे॰… उत्तमो च पवरो चा’’ति। पञ्‍चतिंसतिमं। (पुरिममूलकानि विय याव चत्तालीसमा कल्‍लितमूलकसप्पायकारीसुत्ता छ सुत्तानि पूरेतब्बानि। कल्‍लितमूलकं।)

४१-४५. आरम्मणमूलकगोचरसुत्तादिपञ्‍चकं

७०२-७०६. सावत्थिनिदानं … ‘‘समाधिस्मिं आरम्मणकुसलो होति, न समाधिस्मिं गोचरकुसलो… समाधिस्मिं गोचरकुसलो होति, न समाधिस्मिं आरम्मणकुसलो… नेव समाधिस्मिं आरम्मणकुसलो होति, न च समाधिस्मिं गोचरकुसलो… समाधिस्मिं आरम्मणकुसलो च होति, समाधिस्मिं गोचरकुसलो च। तत्र, भिक्खवे, य्वायं झायी…पे॰… उत्तमो च पवरो चा’’ति। एकचत्तालीसमं। (पुरिममूलकानि विय याव पञ्‍चचत्तालीसमा आरम्मणमूलकसप्पायकारीसुत्ता पञ्‍च सुत्तानि पूरेतब्बानि। आरम्मणमूलकं ।)

४६-४९. गोचरमूलकअभिनीहारसुत्तादिचतुक्‍कं

७०७. सावत्थिनिदानं… ‘‘समाधिस्मिं गोचरकुसलो होति, न समाधिस्मिं अभिनीहारकुसलो… समाधिस्मिं अभिनीहारकुसलो होति, न समाधिस्मिं गोचरकुसलो… नेव समाधिस्मिं गोचरकुसलो होति, न च समाधिस्मिं अभिनीहारकुसलो… समाधिस्मिं गोचरकुसलो च होति, समाधिस्मिं अभिनीहारकुसलो च… सेय्यथापि, भिक्खवे, गवा खीरं, खीरम्हा दधि, दधिम्हा नवनीतं, नवनीतम्हा सप्पि, सप्पिम्हा सप्पिमण्डो तत्र अग्गमक्खायति; एवमेव खो, भिक्खवे, य्वायं झायी समाधिस्मिं गोचरकुसलो च होति समाधिस्मिं अभिनीहारकुसलो च अयं इमेसं चतुन्‍नं झायीनं…पे॰… उत्तमो च पवरो चा’’ति। छचत्तालीसमं।

७०८. समाधिस्मिं गोचरकुसलो होति, न समाधिस्मिं सक्‍कच्‍चकारी…पे॰…। वित्थारेतब्बं। सत्तचत्तालीसमं।

७०९. समाधिस्मिं गोचरकुसलो होति, न समाधिस्मिं सातच्‍चकारी…पे॰…। अट्ठचत्तालीसमं।

७१०. समाधिस्मिं गोचरकुसलो होति, न समाधिस्मिं सप्पायकारी…पे॰…। एकूनपञ्‍ञासमं। (गोचरमूलकं।)

५०-५२. अभिनीहारमूलकसक्‍कच्‍चसुत्तादितिकं

७११. सावत्थिनिदानं … ‘‘समाधिस्मिं अभिनीहारकुसलो होति, न समाधिस्मिं सक्‍कच्‍चकारी… समाधिस्मिं सक्‍कच्‍चकारी होति, न समाधिस्मिं अभिनीहारकुसलो… नेव समाधिस्मिं अभिनीहारकुसलो होति, न च समाधिस्मिं सक्‍कच्‍चकारी… समाधिस्मिं अभिनीहारकुसलो च होति, समाधिस्मिं सक्‍कच्‍चकारी च। तत्र, भिक्खवे, य्वायं झायी…पे॰… उत्तमो च पवरो चा’’ति। पञ्‍ञासमं।

७१२. समाधिस्मिं अभिनीहारकुसलो होति, न समाधिस्मिं सातच्‍चकारी…पे॰…। एकपञ्‍ञासमं।

७१३. समाधिस्मिं अभिनीहारकुसलो होति, न समाधिस्मिं सप्पायकारी…पे॰…। द्वेपञ्‍ञासमं। (अभिनीहारमूलकं।)

५३-५४. सक्‍कच्‍चमूलकसातच्‍चकारीसुत्तादिदुकं

७१४. सावत्थिनिदानं … ‘‘समाधिस्मिं सक्‍कच्‍चकारी होति, न समाधिस्मिं सातच्‍चकारी… समाधिस्मिं सातच्‍चकारी होति, न समाधिस्मिं सक्‍कच्‍चकारी … नेव समाधिस्मिं सक्‍कच्‍चकारी होति, न च समाधिस्मिं सातच्‍चकारी… समाधिस्मिं सक्‍कच्‍चकारी च होति, समाधिस्मिं सातच्‍चकारी च। तत्र, भिक्खवे, य्वायं…पे॰… उत्तमो च पवरो चा’’ति। तेपञ्‍ञासमं।

७१५. समाधिस्मिं सक्‍कच्‍चकारी होति, न समाधिस्मिं सप्पायकारी…पे॰…। चतुपञ्‍ञासमं।

५५. सातच्‍चमूलकसप्पायकारीसुत्तं

७१६. सावत्थिनिदानं। ‘‘चतारोमे, भिक्खवे, झायी। कतमे चत्तारो? इध, भिक्खवे, एकच्‍चो झायी समाधिस्मिं सातच्‍चकारी होति, न समाधिस्मिं सप्पायकारी। इध पन, भिक्खवे, एकच्‍चो झायी समाधिस्मिं सप्पायकारी होति, न समाधिस्मिं सातच्‍चकारी। इध पन, भिक्खवे, एकच्‍चो झायी नेव समाधिस्मिं सातच्‍चकारी होति, न च समाधिस्मिं सप्पायकारी। इध पन, भिक्खवे, एकच्‍चो झायी समाधिस्मिं सातच्‍चकारी च होति, समाधिस्मिं सप्पायकारी च। तत्र, भिक्खवे, य्वायं झायी समाधिस्मिं सातच्‍चकारी च होति समाधिस्मिं सप्पायकारी च अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं, खीरम्हा दधि, दधिम्हा नवनीतं, नवनीतम्हा सप्पि, सप्पिम्हा सप्पिमण्डो तत्र अग्गमक्खायति; एवमेव खो, भिक्खवे, य्वायं झायी समाधिस्मिं सातच्‍चकारी च होति, समाधिस्मिं सप्पायकारी अयं इमेसं चतुन्‍नं झायीनं अग्गो च सेट्ठो च मोक्खो च उत्तमो च पवरो चा’’ति। इदमवोच भगवा। अत्तमना ते भिक्खू भगवतो भासितं अभिनन्दुन्ति। पञ्‍चपञ्‍ञासमं। (यथा पञ्‍चपञ्‍ञासं वेय्याकरणानि होन्ति तथा वित्थारेतब्बानि।)

झानसंयुत्तं [समाधिसंयुत्तं (स्या॰ कं॰)] समत्तं।

तस्सुद्दानं –

समाधि समापत्ति ठिति च, वुट्ठानं कल्‍लितारम्मणेन च।

गोचरा अभिनीहारो सक्‍कच्‍च, सातच्‍च अथोपि सप्पायन्ति॥

खन्धवग्गो ततियो।

तस्सुद्दानं –

खन्ध राधसंयुत्तञ्‍च, दिट्ठिओक्‍कन्त [ओक्‍कन्ति (सब्बत्थ)] उप्पादा।

किलेस सारिपुत्ता च, नागा सुपण्ण गन्धब्बा।

वलाह वच्छझानन्ति, खन्धवग्गम्हि तेरसाति॥

खन्धवग्गसंयुत्तपाळि निट्ठिता।